**Výzva na predloženie cenovej ponuky**

zákazka podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,ZoVO“)

# Identifikácia verejného obstarávateľa

Názov organizácie: Východoslovenský ústav srdcových a cievnych chorôb, a.s.

Sídlo organizácie: Ondavská 8, 040 11 Košice

IČO: 36 601 284

DIČ: 202 210 8704

IČ DPH: SK2022108704

Kontaktná osoba: Mgr. Martina Steranková Šoltýsová

Tel.: +421 55/ 789 1667

E-mail: msterankova@vusch.sk

# Názov predmetu zákazky

**Hodnotenie a prehodnotenie zabezpečenia systému kvality**

# Zatriedenie predmetu zákazky podľa spoločného slovníka obstarávania

72225000-8 Hodnotenie a prehodnotenie zabezpečenia systému kvality

# Predpokladaná hodnota zákazky

4.990,00 EUR bez DPH

V prípade, že ponuka uchádzača presiahne PHZ, verejný obstarávateľ si vyhradzuje právo označiť ponuku za neprijateľnú. V prípade presiahnutia PHZ všetkými uchádzačmi zruší verejný obstarávateľ použitý postup zadávania zákazky. Verejný obstarávateľ bezodkladne upovedomí všetkých uchádzačov o zrušení použitého postupu zadávania zákazky a oznámi postup, ktorý použije

# Opis predmetu zákazky

Predmetom zákazky je zabezpečenie kontinuálneho procesu certifikácie podľa normy ISO 9001:2015 a OHSAS 18001:2007 pre potreby Východoslovenského ústavu srdcových a cievnych chorôb verejného obstarávateľa (ďalej len „objednávateľa“) v mieste plnenia. Súčasťou predmetu zákazky sú všetky, resp. akékoľvek ďalšie náklady, ktoré sa môžu vyskytnúť v súvislosti s plnením predmetu zákazky.

# Typ zmluvného vzťahu

Výsledkom tohto prieskumu trhu bude uzavretie zmluvy o poskytovaní služieb (ďalej len „zmluva“) podľa ustanovenia

§ 269 ods. 2 Obchodného zákonníka č. 513/1991 Zb. v spojení s ustanoveniami ZoVO.

Návrh zmluvy tvorí Prílohu č. 5- ,, Zmluva o poskytovaní služieb “(ďalej len „Príloha č. 5“). Objednávateľ požaduje v plnej miere a bez výhrad akceptovať záväzky zmluvných strán, ktoré sú uvedené v zmluve. Zmluva obsahuje požiadavky objednávateľa, ktoré nie je prípustné zo strany uchádzača meniť a dopĺňať.

# Trvanie zmluvy

36 mesiacov

# miesto plnenia predmetu zákazky

Miesto plnenia: Východoslovenský ústav srdcových a cievnych chorôb, a. s.,

Ondavská 8, 040 11 Košice

# Obsah ponuky

Uchádzač vo svojej ponuke predloží:

* 1. Dodávateľom vystavený a potvrdený **Zoznam (súpis) všetkých predložených dokladov a dokumentov.**
  2. **Doklad o oprávnení podnikať** v predmete zákazky (výpis z obchodného registra, resp. živnostenského registra).
  3. **Doklad o akreditácií SNAS na vykonávanie certifikácie systému manažérstva kvality** (QMS), systému manažérstva BOZP (OH&S MS) systému enviromentálneho manažérstva (EMS) pre oblasť zdravotníctva
  4. Vyplnenú a podpísanú Prílohu č. 1 - „**Identifikačné údaje uchádzača**“.
  5. Vyplnenú a podpísanú Prílohu č. 2 - „**Špecifikácia predmetu zákazky**", z ktorej musí vyplývať splnenie všetkých technických parametrov a požiadaviek verejného obstarávateľa.
  6. Vyplnenú a podpísanú Prílohu č. 3 - „**Kalkulácia ceny**“.
  7. Vyplnenú a podpísanú Prílohu č. 5 - „**Vyhlásenie uchádzača o súhlase s obsahom návrhu zmluvných podmienok**“.

Všetky dokumenty v ponuke musia byť podpísané uchádzačom, t.j. osobou/osobami oprávnenými konať v mene uchádzača v súlade s dokladom o oprávnení podnikať, resp. zástupcom uchádzača oprávneným konať v mene uchádzača; v tomto prípade bude súčasťou ponuky písomné **plnomocenstvo** s notársky osvedčenými podpismi pre zástupcu uchádzača (neoverená kópia), podpísané osobou/osobami oprávnenými konať v mene uchádzača

# Kritérium na vyhodnotenie ponúk

Kritériom výberu najvýhodnejšej ponuky je jediné kritérium – najnižšia celková cena za predpokladané množstvo MJ s DPH uvedená v EUR. Úspešnejším uchádzačom bude uchádzač, ktorý ponúkne najnižšiu celkovú cenu stanovenú v súlade s podmienkami uvedenými vo výzve a jeho ponuka bude na prvom mieste. Poradie ponúk na ostatných miestach bude zostavené podľa vzostupného radu podľa výšky ceny, to znamená, že ponuka s najvyššou cenou bude na poslednom mieste. Uchádzač uvedie svoj návrh na plnenie kritérií predmetu zákazky v Prílohe č. 3 - „Kalkulácia ceny“ tejto výzvy.

# Mena a ceny uvádzané v ponuke

* 1. Uchádzačom navrhovaná zmluvná cena za poskytnutie požadovaného predmetu zákazky, uvedená v ponuke uchádzača, bude vyjadrená v eurách, zaokrúhlená na 2 desatinné miesta a musí v sebe zahŕňať všetky náklady, ktoré s ňou bezprostredne súvisia. Cena za MJ položky musí byť vyššia ako nula. Cena rovná nule znamená, že na ňu nie je predložená ponuka.
  2. Cena za obstarávaný tovar alebo službu súvisiacu s dodaním tovaru musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách,  aktuálneho cenového opatrenia MZ SR, ktorým sa stanovuje rozsah regulácie cien v oblasti zdravotníctva a ak je to relevantné, tak súčasne aj v súlade so  zákonom č. 363/2012 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov a aktuálne platným Zoznamom kategorizovaných špeciálnych zdravotníckych materiálov (ďalej len „Zoznam ŠZM“).
  3. Uchádzač uvedie v Prílohe č. 3 - „Kalkulácia ceny“ svoju pozíciu platcu dane z pridanej hodnoty (ďalej len „DPH“), či si uplatní DPH a podľa akého pravidla a ustanovenia, s poukazom na slovenský zákon č. 222/2004 Z. z. o dani z pridanej hodnoty v znení neskorších predpisov, resp. ak je zahraničnou osobou uvedie článok európskej smernice Rady 2006/112/ES o spoločnom systéme DPH v znení neskorších predpisov.
  4. Uchádzač ku každej oceňovanej položke uvedenej v Prílohe č. 3 - „Kalkulácia ceny“ uvedie navrhované zmluvné ceny v zložení:
  + jednotková cena za MJ bez dane z pridanej hodnoty
  + sadzba DPH
  + výška DPH
  + jednotková cena za MJ vrátane DPH
  + celková cena za predpokladané množstvo MJ bez DPH
  + výška DPH
  + celková cena za predpokladané množstvo MJ vrátane DPH
  1. Ak uchádzač nie je platcom DPH upozorní na túto skutočnosť v Prílohe č. 3 - „Kalkulácia ceny“ a uvedie do stĺpca č. 7 sadzbu DPH vo výške 0 %.
  2. Ak uchádzač má sídlo mimo územia Slovenskej republiky ku každej oceňovanej položke uvedenej v Prílohe č. 3 - „Kalkulácia ceny“ uvedie do stĺpca č. 7 sadzbu DPH v súlade s európskou smernicou Rady 2006/112/ES o spoločnom systéme DPH v znení neskorších predpisov a v súlade so slovenským zákonom č. 222/2004 Z. z. o dani z pridanej hodnoty v znení neskorších predpisov.
  3. Za správnosť stanovenia sadzby DPH zodpovedá výhradne uchádzač.

# lehota na predkladanie ponuky

* 1. Uchádzači predložia svoje ponuky elektronicky priamo v e-aukčnom portáli Josephine ( ako ? )
  2. Lehota na predkladanie ponúk uplynie: **28.4.2016 do 14:00.**
  3. V prípade nejasností týkajúcich sa podmienok uvedených vo Výzve na účasť alebo inej sprievodnej dokumentácií, môže uchádzač počas trvania tohto kola požiadať verejného obstarávateľa elektronicky (e-mailom) o ich vysvetlenie. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené písomne elektronicky (e-mailom) najneskôr 24 hodín (počas pracovných dní ) pred uplynutím lehoty na predkladanie ponúk.

# Prílohy

* 1. Príloha č. 1 – Identifikačné údaje uchádzača
  2. Príloha č. 2 – Špecifikácia predmetu zákazky
  3. Príloha č. 3 – Kalkulácia ceny (cenová ponuka)
  4. Príloha č. 4 – Vyhlásenie uchádzača o súhlase s obsahom návrhu zmluvných podmienok
  5. Príloha č. 5 – Návrh zmluvy o poskytovaní služieb